เห็นรีวิวกันเยอะว่าก๋วยเตี๋ยวเจ้านั้นอร่อยกว่าเจ้านี้ ก็ไม่รู้เหมือนกันนะว่าเอาบรรทัดฐานตรงไหนมาวัด เพราะร้อยละ80 เล่นปรุงรสตามใจฉันกันทุกคน เหลือแค่ร้อยละ20 ที่เค้าปรุงมายังไง เราก็กินตามที่เค้าทำมา อีกทั้งคุณภาพของเส้น ผัก ลูกชิ้น(ซึ่งก็ไม่รู้เหมือนกันว่าในลูกชิ้นใส่วัตถุดิบอะไรลงไปบ้าง) ก็ต่างกัน บางเจ้าเป็นลูกชิ้นปลาหมึก บางเจ้าใช้ปลาอินทรีย์ บางเจ้าใช้ปลาหลายประเภทผสมกัน แค่นี้ต้นทุนราคาก็ต่างกันแล้ว สำหรับผมกินแบบไม่ปรุง ขอแค่สะอาด ใช้วัตถุดิบดี ปริมาณ+ราคารับได้ น้ำซุปกลมกล่อม แค่นี้ก็พอใจแล้ว ซึ่งร้านนี้สอบผ่านครับ